**CYNGOR BWRDEISTREF SIROL CONWY**

**HYSBYSIAD GORCHYMYN DIOGELU MANNAU AGORED CYHOEDDUS**

Deddf Ymddygiad Gwrthgymdeithasol, Troseddau a Phlismona 2014

(Pennod 2)

**Yr ardal a elwir yn “Tref Bae Colwyn”, ym Mwrdeistref Sirol Conwy**

Mae Cyngor Bwrdeistref Sirol Conwy ("y Cyngor") wrth arfer ei rymoedd o dan Adran 59, 63 a 72 Deddf Ymddygiad Gwrthgymdeithasol, Troseddu a Phlismona 2014 ("y Ddeddf") ac o dan yr holl rymoedd galluogi eraill, yn bwriadu gwneud y gorchymyn canlynol:

1. Mae’r Gorchymyn yn ymwneud â’r ardal a ddisgrifir yn yr atodlen isod (“yr Ardaloedd Cyfyngedig”) ac fel y dangosir ar y cynllun atodedig.

2. Gellir galw’r Gorchymyn hwn yn Orchymyn Diogelu Mannau Agored, Tref Bae Colwyn -Cyngor Bwrdeistref Sirol Conwy 2022 ac fe ddaw i rym ar [30 Mai 2022] am gyfnod o 3 mlynedd, oni bai y caiff ei ymestyn gan Orchmynion pellach o dan bwerau statudol y Cyngor.

3. Effaith y Gorchymyn yw gosod yr amod a ganlyn o fewn pob man cyhoeddus yn yr Ardal Gyfyngedig:

**a. Ni chaiff unrhyw un yn yr ardal gyfyngedig wrthod rhoi’r gorau i yfed alcohol, na gwrthod ildio unrhyw gynwysyddion (boed wedi’u selio neu heb eu selio) y credir eu bod yn cynnwys alcohol, pan fo Swyddog Heddlu neu Swyddog Cymorth Cymunedol yr Heddlu yn gofyn iddynt wneud hynny.**

**b. Bod unigolion 17 oed neu iau, nad ydynt o dan reolaeth effeithiol rhiant neu oedolyn cyfrifol 18 oed neu hŷn, wedi’u gwahardd rhag ymgynnull mewn grwpiau o 3 neu fwy yn yr Ardal Gyfyngedig. Bydd y gwaharddiad hwn ond yn gymwys os yw unrhyw grŵp yn achosi neu’n debygol o achosi niwsans, aflonyddwch, braw neu drallod.**

**c. Mae unrhyw unigolyn sy’n cymryd rhan mewn ymddygiad gwrthgymdeithasol wedi’u gwahardd rhag aros (un ai yn unigol neu mewn grŵp o ddau neu fwy o bobl) o fewn yr ardal gyfyngedig ar ôl i Swyddog Heddlu neu Swyddog Cymorth Cymunedol yr Heddlu ofyn iddynt am adael yr ardal gyfyngedig ac ni ddylent ddychwelyd am gyfnod penodol o hyd at 48 awr.**

**Rhestr o’r ardaloedd cyfyngedig**

Yr ardal ar y map atodedig sef:

Pob man cyhoeddus yn nhref Bae Colwyn fel y dangosir ag ymyl coch ar y cynllun atodedig i gynnwys, ond heb fod yn gyfyngedig i, y strydoedd y cyfeirir atynt yn Atodiad 1.

Mae drafft y gorchymyn arfaethedig ynghlwm. Gellir archwilio manylion pellach a’r rhesymau dros wneud y gorchymyn yn ystod oriau swyddfa arferol yng Nghyngor Bwrdeistref Sirol Conwy, Coed Pella, Bae Colwyn LL29 7AZ, drwy drefniant ymlaen llaw. Mae’r gorchymyn arfaethedig hefyd wedi’i gyhoeddi ar wefan y Cyngor [www.conwy.gov.uk](http://www.conwy.gov.uk).

Os hoffech chi wneud sylwadau am y gorchymyn arfaethedig, dylech wneud hynny’n ysgrifenedig erbyn 16 Mai 2022, gan nodi’r rhesymau dros eich gwrthwynebiad, drwy e-bost i Conwydiogelach@conwy.gov.uk neu drwy’r post at “Pennaeth y Gwasanaethau Rheoleiddio a Thai”, Cyngor Bwrdeistref Sirol Conwy, Blwch Post 1, LL30 9GN.

Dyddiedig

1 Ebrill 2022



………………………………..

Peter Brown (Pennaeth Gwasanaethau Rheoleiddio a Thai)

**CYNGOR BWRDEISTREF SIROL CONWY**

**GORCHYMYN DIOGELU MANNAU AGORED CYHOEDDUS**

Deddf Ymddygiad Gwrthgymdeithasol, Troseddau a Phlismona 2014

(Pennod 2)

**Yr ardal a elwir yn “Tref Bae Colwyn”, ym Mwrdeistref Sirol Conwy**

Enw’r Gorchymyn hwn yw Gorchymyn Diogelu Mannau Agored Cyhoeddus Tref Bae Colwyn – Cyngor Bwrdeistref Sirol Conwy 2021.

Mae Cyngor Bwrdeistref Sirol Conwy (“y Cyngor”), yn hapus bod yr amodau a nodir yn Adran 59(2) o Ddeddf Ymddygiad Gwrthgymdeithasol, Troseddu a Phlismona 2014 (“y Ddeddf”) wedi’u bodloni mewn perthynas â’r ardaloedd o fannau agored cyhoeddus yn yr ardal gyfyngedig a ddangosir gan y map atodedig, dan yr enw Tref Bae Colwyn, a bod gweithgareddau a gynhaliwyd mewn man cyhoeddus o fewn ardal yr awdurdod wedi achosi trosedd, anhrefn ac ymddygiad gwrthgymdeithasol yn yr ardal leol. Mae'r gweithgareddau hyn wedi cael neu'n debygol o gael effaith andwyol ar ansawdd bywyd y rhai yn yr ardal leol, a'r rhai sy'n ymweld â'r ardal fel lleoliad twristiaeth. Mae’r Cyngor hefyd yn fodlon bod effaith, neu effaith debygol, y gweithgareddau yn, neu’n debygol o fod yn barhaus. Yn ogystal, bod y gweithgareddau hyn yn afresymol ac yn cyfiawnhau’r cyfyngiadau a osodir gan y Gorchymyn hwn ac mai diben y Gorchymyn hwn yn gyfan gwbl yw lleihau trosedd a/neu ymddygiad gwrthgymdeithasol mewn man cyhoeddus.

Mae’r Cyngor, wrth arfer ei bwerau o dan Adran 59 o’r Ddeddf ac o dan bob pŵer galluogi arall, drwy hyn yn gwneud y gorchymyn a ganlyn:

**a. Ni chaiff unrhyw un yn yr ardal gyfyngedig wrthod rhoi’r gorau i yfed alcohol, na gwrthod ildio unrhyw gynwysyddion (boed wedi’u selio neu heb eu selio) y credir eu bod yn cynnwys alcohol, pan fo Swyddog Heddlu neu Swyddog Cymorth Cymunedol yr Heddlu yn gofyn iddynt wneud hynny.**

**b. Bod unigolion 17 oed neu iau, nad ydynt o dan reolaeth effeithiol rhiant neu oedolyn cyfrifol 18 oed neu hŷn, wedi’u gwahardd rhag ymgynnull mewn grwpiau o 3 neu fwy yn yr Ardal Gyfyngedig. Bydd y gwaharddiad hwn ond yn gymwys os yw unrhyw grŵp yn achosi neu’n debygol o achosi niwsans, aflonyddwch, braw neu drallod.**

**c. Mae unrhyw unigolyn sy’n cymryd rhan mewn ymddygiad gwrthgymdeithasol wedi’u gwahardd rhag aros (un ai yn unigol neu mewn grŵp o ddau neu fwy o bobl) o fewn yr ardal gyfyngedig ar ôl i Swyddog Heddlu neu Swyddog Cymorth Cymunedol yr Heddlu ofyn iddynt am adael yr ardal gyfyngedig ac ni ddylent ddychwelyd am gyfnod penodol o hyd at 48 awr.**

**Bydd unrhyw un sy’n methu â chydymffurfio, heb esgus rhesymol, â gofyniad Swyddog Heddlu neu Swyddog Cymorth Cymunedol yr Heddlu fel y nodir uchod, yn torri’r Gorchymyn hwn ac yn atebol ar gollfarn ddiannod i ddirwy heb fod yn fwy na lefel 3 ar y raddfa safonol neu i Rybudd Cosb Benodedig hyd at £100.**

Daw’r Gorchymyn yn weithredol ar 30 Mai 2022 a daw i rym am gyfnod o 3 blynedd wedi hynny, oni bai y caiff ei ymestyn gan Orchmynion pellach o dan bwerau statudol y Cyngor.

Os bydd unrhyw berson â buddiant yn gofyn am gael cwestiynu dilysrwydd y Gorchymyn hwn ar y sail nad oedd gan y Cyngor y pŵer i wneud y Gorchymyn, neu i gynnwys unrhyw waharddiadau neu ofynion penodol a osodir gan y Gorchymyn hwn neu na chydymffurfiwyd ag un o ofynion y Ddeddf, yna rhaid iddo ef / iddi hi wneud cais i'r Uchel Lys o fewn 6 wythnos i'r dyddiad y gwneir y Gorchymyn.

Dyddiedig 1 Ebrill 2022



………………………………………………….

Peter Brown (Pennaeth Gwasanaethau Rheoleiddio a Thai)